
Cyffredinol: berfau, arddodiaid a rhagenwau

Mae terfyniad berf yn dangos:
· pwy sy’n gwneud y gweithgaredd
· pryd mae/roedd/bydd y gweithgaredd yn digwydd.

Mae’n rhaid defnyddio’r terfyniad cywir bob tro.

Cofiwch fod angen i’r arddodiaid a’r rhagenwau gyfateb hefyd.







Ymarferion
1.  Mae’r darn isod yn sôn am gynhadledd yn Barcelona. Mae lle i ddau berson o bob sefydliad fynd i’r gynhadledd ond rhaid i ymgeiswyr ysgrifennu chwe phwynt difyr amdanyn nhw eu hunain cyn derbyn ffurflen gais. Rydych chi wedi paratoi’r pwyntiau bwled canlynol ond rhaid i chi eu haddasu fel eu bod nhw’n sôn amdanoch chi a’ch ffrind. Felly, newidiwch y berfau yn y darn o ffurfiau’r person 1af unigol (fi) i ffurfiau’r person 1af lluosog (ni).
	· Rydw i’n siarad Sbaeneg yn rhugl ac af i Barcelona yn aml ar fy ngwyliau.
____________________________________________________________
· Gallaf weithio’n dda ar fy mhen fy hun neu gydag eraill.
____________________________________________________________
· Mae gan fy nhiwtor feddwl uchel ohono i.
____________________________________________________________
· Lluniais i ffolio ar ddinasoedd hyfrytaf Sbaen a Barcelona yw fy ninas ddelfrydol i.
____________________________________________________________
· Hwn fydd fy ail ymweliad â dinas dramor ar ran y brifysgol.
____________________________________________________________
· Ystyriaf fy hun yn unigolyn cyfrifol ac nid oes angen unrhyw gymorth ariannol ychwanegol arnaf ar gyfer y daith.
____________________________________________________________





2.  Newidiwch y berfau yn y darn a ganlyn o ffurfiau’r 2il berson unigol (ti) i ffurfiau’r 2il berson lluosog (chi).
	Trefniadau Taith Maes
Mae’n bwysig iawn dy fod yn cofio’r cyfarwyddiadau isod os wyt ti am ddod ar y daith yfory:
1.  Cofia fod angen cot law arnat, yn ogystal ag esgidiau addas a’th ffeil waith.
2.  Darllena’r cyfarwyddiadau iechyd a diogelwch sydd wedi’u gosod ar Moodle.
3.  Cei di gyfle i brynu cinio yn y caffi ond gallet ti ddod â brechdanau os yw hynny’n well gennyt.
4.  Dylet geisio bod yn sylwgar.  Bydd angen i ti ateb cwestiynau penodol ar ôl i ti ddod yn ôl i’r brifysgol, e.e.  
· A wnest ti gyfrannu’n llawn at y diwrnod?
· A fyddet ti’n mynd ar y daith hon eto? 
· A fyddi di’n defnyddio’r dystiolaeth yn dy asesiad terfynol?
5.   Paid â bod yn hwyr!



___________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________



3.  Newidiwch y berfau yn y darn a ganlyn o ffurfiau’r 3ydd person unigol (ef/fe/fo/Ifan) i ffurfiau’r 3ydd person lluosog (hwy/nhw/Ifan a Steffan). 
	Derbyniodd Ifan lythyr gan Bennaeth yr Adran yn ei rybuddio bod camau disgyblu’n cael eu cymryd yn ei erbyn.  Er bod y llythyr yn nodi sawl pryder amdano, nid oedd unrhyw dystiolaeth ynghlwm wrth y llythyr a fyddai’n ei alluogi i baratoi at ei wrandawiad.  Cafodd o dipyn o syndod i weld natur y cyhuddiadau a chysylltodd yn syth â’i diwtor personol.  Doedd o ddim wedi gwneud unrhyw beth o’i le.  Yn waeth na hyn, roedd y llythyr wedi’i anfon at rieni Ifan hefyd. 
Gofynnodd Ifan am ymchwiliad llawn i’r sefyllfa gan ofyn i’w diwtor personol anfon copi papur o’r dystiolaeth ato fo a’i rieni cyn diwedd y mis.  Roedd o’n gwybod yn iawn nad oedd unrhyw fai arno fo.   



____________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________


4.  Newidiwch y darnau sydd wedi’u tanlinellu a ganlyn i’r lluosog.
	Clywais i fod deg wedi ymgeisio am y swydd ac roeddwn i’n gwybod yn iawn dy fod wedi ysgrifennu llythyr cais.  Yn fy marn i, mae gennyt dipyn o brofiad perthnasol a chredaf y dylet ti gael cyfweliad.  Mae dy gymwysterau’n dda ac mae gennyt lythyr cais cryf.  Mae’r cyfweliad yn cael ei gynnal yng nghanol y ddinas, felly gwna’n siwr dy fod yn darllen y cyfarwyddiadau a chofia fod yn brydlon.

Atebion:
	Ymarfer 1
· Rydyn ni’n/Rydym yn siarad Sbaeneg yn rhugl ac awn i Barcelona yn aml ar ein gwyliau.
· Gallwn (ni) weithio’n dda ar ein pen ein hunain neu gydag eraill.
· Mae gan ein tiwtor feddwl uchel ohonon ni/ohonom.
· Llunion ni/Lluniom ffolio ar ddinasoedd hyfrytaf Sbaen a Barcelona yw ein dinas ddelfrydol ni.
· Hwn fydd ein hail ymweliad â dinas dramor ar ran y brifysgol.
· Ystyriwn ein hunain yn unigolion cyfrifol ac nid oes angen unrhyw gymorth ariannol ychwanegol arnon ni/arnom ar gyfer y daith



Ymarfer 2
	                                       Trefniadau Taith Maes
Mae’n bwysig iawn eich bod yn cofio’r cyfarwyddiadau isod os ydych chi am ddod ar y daith yfory:
1.  Cofiwch fod angen cot law arnoch, yn ogystal ag esgidiau addas a’ch ffeil waith.
2.  Darllenwch y cyfarwyddiadau iechyd a diogelwch sydd wedi’u gosod ar Moodle.
3.  Cewch chi gyfle i brynu cinio yn y caffi ond gallech chi ddod â brechdanau os yw hynny’n well gennych.
4.  Dylech geisio bod yn sylwgar.  Bydd angen i chi ateb cwestiynau penodol ar ôl i chi ddod yn ôl i’r brifysgol, e.e.  
· A wnaethoch chi gyfrannu’n llawn at y diwrnod?
· A fyddech chi’n mynd ar y daith hon eto? 
· A fyddwch chi’n defnyddio’r dystiolaeth yn eich asesiad terfynol?
5.   Peidiwch â bod yn hwyr!





Ymarfer 3
	Derbyniodd Ifan a Steffan lythyr gan Bennaeth yr Adran yn eu rhybuddio bod camau disgyblu’n cael eu cymryd yn eu herbyn.  Er bod y llythyr yn nodi sawl pryder amdanyn nhw/amdanynt, nid oedd unrhyw dystiolaeth ynghlwm wrth y llythyr a fyddai’n eu galluogi i baratoi at eu gwrandawiad.  Cawson nhw/Cawsant dipyn o syndod i weld natur y cyhuddiadau a chysyllton nhw’n syth â’u tiwtor personol.  Doedden nhw ddim/Nid oeddent wedi gwneud unrhyw beth o’i le.  Yn waeth na hyn, roedd y llythyrau wedi’u hanfon at rieni Ifan a Steffan hefyd. 
Gofynnodd Ifan a Steffan am ymchwiliad llawn i’r sefyllfa gan ofyn i’w tiwtor personol anfon copi papur o’r dystiolaeth atyn nhw/atynt hwy a’u rhieni cyn diwedd y mis.  Roedden nhw’n/Roeddent yn gwybod yn iawn nad oedd unrhyw fai arnyn nhw/arnynt.   


Ymarfer 4

	Clywon ni/Clywsom fod deg wedi ymgeisio am y swydd ac roedden ni/roeddem yn gwybod eich bod wedi ysgrifennu llythyr cais.  Yn ein barn ni, mae gennych dipyn o brofiad a chredwn y dylech chi gael cyfweliad.  Mae eich cymwysterau’n dda ac mae gennych lythyr cais cryf.  Mae’r cyfweliadau’n cael eu cynnal yng nghanol y ddinas, felly gwnewch yn siwr eich bod yn darllen y cyfarwyddiadau a chofiwch fod yn brydlon.

